Source: https://e-justice.europa.eu/content_european_payment_order-353-lv-hu.do?member=1
Timestamp: 2020-08-04 09:44:21+00:00

Document:
Európai fizetési meghagyás - Lettország
Az európai fizetési meghagyás kibocsátására hatáskörrel rendelkező bíróságok a polgári ügyekben első fokon eljáró járásbíróságok vagy városi bíróságok (rajona (pilsētas) tiesas). A kérelmet főszabály szerint az alperes bejelentett lakóhelye (deklarētā dzīvesvieta) alapján illetékes járásbírósághoz vagy városi bírósághoz, vagy – ha az alperes nem rendelkezik bejelentett lakóhellyel – az alperes lakcíme (dzīvesvietas adrese) vagy bejegyzett székhelye (juridiskā adrese) szerinti bírósághoz kell benyújtani. A bíróságok listája itt érhető el.
A polgári perrendtartás 485.1 szakasza (1) bekezdésének 1) pontja értelmében a járásbíróság vagy a városi bíróság által kibocsátott európai fizetési meghagyás felülvizsgálata iránt az illetékes regionális bírósághoz (abgabaltiesa) lehet kérelmet benyújtani. Polgári ügyekkel öt regionális bíróság foglalkozik. Egy-egy regionális bíróság hatáskörébe több járásbíróság vagy városi bíróság illetékességi területe tartozik. A bíróságok listája itt érhető el.
A fizetési meghagyás felülvizsgálata iránti kérelmet attól a naptól számított 45 napon belül kell benyújtani, amikor az érdekelt személy tudomást szerez az e szakasz első bekezdésében hivatkozott európai uniós jogszabályok alapján történő felülvizsgálatot megalapozó körülményekről.
Az a kérelem, amely nem jelöli meg a rendelet szerinti felülvizsgálat alapjául szolgáló indokokat, nem elfogadható, és visszaküldésre kerül a kérelmezőnek. A bíróság elutasítja az ügy felülvizsgálat keretében kért újbóli vizsgálatát, kivéve, ha úgy tűnik, hogy a határozat felülvizsgálatát megváltozott körülmények alapján kérik. A bíróság e tárgyban hozott határozatával szemben kifogást (blakus sūdzība) lehet benyújtani.
A fizetési meghagyás felülvizsgálata írásbeli eljárás keretében történik. Ha a kérelem elbírálása során a regionális bíróság megállapítja, hogy a végzés felülvizsgálatának feltételei teljesültek, a megtámadott határozatot teljes egészében megsemmisíti, és az ügyet ismételt elbírálásra visszautalja az elsőfokú bíróság elé.
Ha a regionális bíróság megállapítja, hogy a kérelemben hivatkozott jogalapok nem indokolják a végzés felülvizsgálatát, elutasítja a kérelmet. A bíróság határozatával szemben kifogást lehet benyújtani. Az ilyen típusú kifogások benyújtására és vizsgálatára vonatkozó eljárást a polgári perrendtartás 55. fejezete szabályozza. A polgári perrendtartás angol nyelvű fordítása elérhető itt:
A papíralapú dokumentumokat postai úton vagy személyesen kell benyújtani a bírósághoz.
A bíróságok elfogadják az elektronikus úton benyújtott dokumentumokat is, ha azokat a megfelelő személy írta alá Lettországban elismert, biztonságos elektronikus aláírással. Emellett az eIDAS-rendelet és az európai digitális egységes piaci stratégia fényében módosításra került az elektronikus dokumentumokról szóló törvény, és megtörténtek a szükséges technikai kiigazítások annak érdekében, hogy lehetővé váljon a más uniós tagállamokból származó elektronikus dokumentumok elfogadása. Ennek feltétele, hogy a dokumentumok aláírása megfeleljen az eIDAS-rendeletben foglalt követelményeknek.
Az európai fizetési meghagyást lett nyelven kell elkészíteni, vagy arra lefordítani.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság